หายใจไม่เต็มอิ่ม เเน่นหน้าอกหายใจไม่ออกชามือนิดหน่อย
สวัสดีค่ะ อาการหายใจไม่อิ่ม แน่นหน้าอก ชามือ อาจเกิดจาก- การมีความเครียด วิตกกังวลในเรื่องต่างๆ- การนอนไม่หลับ นอนดึก พักผ่อนน้อย- ภาวะอ้วน เนื่องจากมีน้ำหนักตัวที่มากเกินไป โดยเฉพาะบริเวณช่วงอกและช่วงท้อง ทำให้กล้ามเนื้อที่ใช้หายใจทำงานหนักขึ้น- ภาวะไทรอยด์เป็นพิษหรือไทรอยด์ฮอร์โมนต่ำ- เป็นโรคปอดอุดกั้นเรื้อรัง ชนิดถุงลมโป่งพอง มักเกิดจากการสูบบุหรี่ หรืออยู่ใกล้ชิดผู้ที่สูบบุหรี่ ซึ่งจะทำให้มีอาการเหนื่อยง่ายเป็นหลัก หายใจไม่อิ่ม- โรคปอดอักเสบที่ไม่ได้เกิดจากการติดเชื้อ เช่น เกิดจากละอองสารเคมีต่างๆ ซึ่งจะทำให้มีอาการเหนื่อยง่ายเป็นหลักเช่นกัน- ภาวะปอดแตก หรือภาวะโพรงเยื่อหุ้มปอดมีอากาศ- มีโรคหัวใจต่างๆ เช่น หัวใจวาย หัวใจเต้นผิดจังหวะนอกจากนี้ อาจเกิดจากการตั้งครรภ์ก็ได้ ดังนั้น หากมีอาการขาดประจำเดือน ก็ควรตรวจหาการตั้งครรภ์ดูด้วยค่ะแต่หากไม่ได้เกิดจากการตั้งครรภ์ หากอาการเป็นอยู่ต่อเนื่อง ก็แนะนำควรไปพบแพทย์เพื่อตรวจหาสาเหตุและรักษาค่ะ ในเบื้องต้น ควรนอนหลับพักผ่อนให้เพียงพอ ไม่นอนดึก ลดความเครียดและความวิตกกังวลในเรื่องต่างๆ ที่มี ไม่สูบบุหรี่ ไม่ดื่มแอลกอฮอล์ เป็นต้น